Fire point i syv kampe i 2011 har forvandlet FFI's hold i Danmarksserien til et kriseramt bundhold, kun to point fra en nedrykningsplads. Det har ledelsen taget konsekvensen af. Lennart Bak er med øjeblikkelig virkning, tilknyttet holdet i resten af sæsonen. Det skriver kanalfrederikshavn.dk Jan Wrensted er fortsat cheftræner for DS-holdet. Den tidligere FFI'er Lennart Bak skal dele ud af sin erfaring fra AGF, Foggia, Salernitana og AaB, men derudover håber klubben, at den altid optimistiske Lennart Bak kan få humørbarometeret til at stige nogle grader. FFI's formand, Martin Høeg, oplyser, at det allerede er aftalt, at Lennart Bak efter sommerferien bliver en del af trænerteamet i ungdomsafdelingen.

Opsummering:
Den tidligere professionelle fodboldspiller Lennart Bak, tilknyttes FFI's hold i Danmarksserien. Han skal forsøge at tilføre det kriseramte hold humør og energi.